3.pielikums

Ministru kabineta

2017.gada\_\_\_\_\_\_\_\_\_

noteikumiem Nr.\_\_\_\_

**Aprites cikla izmaksu metodika enerģiju patērējošām precēm**

1. Preces aprites cikla izmaksas gadā saistībā ar enerģijas patēriņu aprēķina, saskaitot preces iegādes izmaksas (I) ar lietošanas izmaksām (L) un tās dalot ar preces kopējo izmantošanas laiku (A).
2. Pasūtītājs nosaka:
   1. aprēķinā izmantojamo elektroenerģijas cenu (EUR/kWh), elektroenerģijas cenas pieaugumu gadā (%) un diskonta likmi (%);
   2. spuldzes paredzēto vidējo izmatošanas ilgumu - stundas gadā;
   3. datoru, monitoru un drukas iekārtu kopējo izmantošanas laiku (gados).
3. Lietošanas izmaksas (L) aprēķina, izmantojot šādu formulu:

L = ((B\*C)\*(((1+(Dl\*0.01))^A-1)/(Dl\*0.01)))/(1+(Dl\*0.01))^A, kur

Dl = diskonta likme (%);

A – preces kalpošanas laiks (gados);

B – enerģijas patēriņš gadā (kWh gadā);

C – elektroenerģijas cena (EUR/kWh).

1. Spuldžu kalpošanas laiku (As) aprēķina, dalot spuldzes kalpošanas ilgumu (stundās) ar vidējo spuldzes izmantošanas ilgumu gadā (stundas/gadā) un noapaļojot veselos skaitļos.
2. Spuldžu enerģijas patēriņu (kWh) gadā aprēķina, reizinot spuldzes jaudu (vatos) ar vidējo spuldzes izmantošanas ilgumu gadā un dalot ar 1000.
3. Datoriem, drukas un citām iekārtām, kam ir *ENERGY STAR* vai Eiropas Savienības energoefektivitātes marķējums, datus par enerģijas patēriņu gadā (B) iegūst no sertifikācijas dokumentiem.
   1. Datoriem, monitoriem un drukas iekārtām, kas atbilst jaunākajiem *ENERGY STAR* energoefektivitātes kritērijiem, izmanto Tipisko enerģijas patēriņu (TEC);
   2. Monitoriem, kas atbilst jaunākajiem *ENERGY STAR* energoefektivitātes kritērijiem un kuriem nav pieejams Tipiskais enerģijas patēriņš (TEC), enerģijas patēriņu gadā (B) aprēķina, izmantojot šādu formulu:

((D\*G)/1000)+((E\*H)/1000)+((F\*N)/1000), kur

D - Enerģijas patēriņš darba režīmā (W);

E - Enerģijas patēriņš miega režīmā (W);

F - Enerģijas patēriņš izslēgtā režīmā (W);

G - Vidējais monitora izmantošanas ilgums gadā darba režīmā – (stundas/gadā);

H - Vidējais monitora izmantošanas ilgums gadā miega režīmā - (stundas/gadā);

N - Vidējais monitora izmantošanas ilgums gadā izslēgtā režīmā - (stundas/gadā).

* 1. Drukas iekārtām, kurām nav pieejams Tipiskais enerģijas patēriņš (TEC), enerģijas patēriņu gadā (B) aprēķina, izmantojot šādu formulu:

((E\*H)/1000)+((F\*N)/1000), kur

E - Enerģijas patēriņš miega režīmā (W);

F - Enerģijas patēriņš izslēgtā režīmā (W);

H - Vidējais monitora izmantošanas ilgums gadā miega režīmā - (stundas/gadā);

N - Vidējais monitora izmantošanas ilgums gadā izslēgtā režīmā - (stundas/gadā).

1. Preces aprites cikla izmaksu aprēķināšanai var izmantot atbildīgās iestādes tīmekļvietnē pieejamo aprites cikla izmaksu aprēķina kalkulatoru.

Vides aizsardzības un reģionālās attīstības ministrs K.Gerhards